钦定古今图书集成/理学汇编/经籍典/第138卷 > 《汉韩婴诗外传二》 > 《角弓》
## 钦定古今图书集成/理学汇编/经籍典/第138卷 > 《汉韩婴诗外传二》 > 《角弓》

齐桓公问于管仲曰：“王者何贵？”曰：“贵天。”桓公仰而视
天。管仲曰：“所谓天，非苍莽之天也。王者以百姓为天。
百姓与之则安，辅之即强，非之即危，倍之即亡。《诗》曰：
‘民之无良，相怨一方’。民皆居一方，而怨其上，不亡者，
未之有也。”